Tähtiartisti

Tähtiartisti laulukilpailu on valtakunnallinen iskelmä- ja tanssimusiikin laulukilpailu, jonka järjestää vuosittain Ohjelmatalo Naplit Show Oy Limingasta. Kilpailu on saanut suuren suosion etenkin pohjoisemmassa Suomessa. ==Historia== Ensimmäisen kerran Tähtiartisti laulukilpailu järjestettiin vuonna 2002, jonka jälkeen sitä alettiin järjestää vuosittain. Vuosina 2002-2005 kilpailussa oli kaksi sarjaa; Kuningatar-sarja naisille ja Kuningas- sarja miehille. Vuonna 2006 mukaan tuli lisäksi myös kaksi uutta sarjaa yli 40-vuotiaille kilpailijoille. Sarjat saivat nimet Ruhtinatar-sarja sekä Ruhtinas-sarja. Vuonna 2008 kruunattiin myös ensimmäiset lasten sarjojen voittajat. Lasten kilpailu kantaa nimeä Tähtiartisti tenava laulukilpailu. Finaalissa 2010 oli jälleen mukana uudistuksia, kun ensimmäistä kertaa kruunattiin myös Tähtiartisti Kreivitär yli 60-vuotiaista naisista sekä Tähtiartisti Kreivi yli 60-vuotiaista miehistä. ==Kilpailun kulku== Kilpailussa käydään läpi alkukilpailut, aluefinaalit, semifinaalit sekä finaali. Karsintoja järjestetään ympäri Suomea sijaitsevissa ravintoloissa ja tanssipaikoissa. Lisäksi alkukilpailuja sekä yksi aluefinaali järjestetään myös Gran Canarialla, Playa del Inglésissä. Alkukilpailut ja aluefinaalit käydään karaoketaustoin, joiden jälkeen semifinaaleihin ja finaaliin tulee oikea orkesteri säestämään. Mm. Martti Metsäkedon orkesteri on ollut säestämässä kilpailijoita finaaleissa. Pidemmälle päässeille kilpailijoille järjestetään myös studiolauluosuus, joka on osa kilpailusuorituksia. Yleisö saa äänestää kilpailun kuluessa suosikkejaan joko paikan päällä tai puhelimitse. Kilpailussa on myös laulajia pisteyttävä tuomaristo, johon on vuosien varrella kuulunut mm. säveltäjä Reijo Määttä sekä tangokuningas Jaska Mäkynen. Tähtiartisti laulukilpailun voittajat saavat palkinnoksi kuninkaan, kuningattaren, ruhtinaan, ja ruhtinattaren tittelin lisäksi omat henkilökohtaiset voittopokaalit, levytyksen Tähtiartistit-levylle sekä kahtena viimeisimpänä vuotena myös musiikkivideon kuvauksen. Kuninkaalliset 2008 saivat myös matkan Playa del Inglésiin. Palkintomatkaan sisältyi lisäksi esiintymisiä Berry's pubissa. Myös vuoden 2009 voittajat saivat palkinnoksi vastaavanlaisen matkan. Vuonna 2010 palkintomatka annettiin yhdelle naisvoittajalle sekä yhdelle miesvoittajalle, jotka olivat saaneet eniten puhelinääniä koko kilpailukauden ajalta. Tähtiartisti tenavat saavat pokaalit sekä pehmolelut. Lasten kilpailussa lauletaan karaoketaustojen säestyksellä ja finaaliin edetään alkukarsintojen kautta. Kuninkaallisille sävelletyillä ja sanoitetuilla kappaleilla on nimekäs tekijäkaarti. Laulujen tekijöinä ovat toimineet mm. Vexi Salmi, Juhani Rasinkangas, Veikko Juntunen ja Reijo Määttä. Tähtiartistien levyttämät kappaleet ovat menestyneet myös radiosoitossa; Tähtiartisti kuningattaren 2006-2007, Merja Karjalaisen laulama Sua kaipaan Mikael on ollut listaykkösenä Radio Kajauksessa. ==Tähtiartisti laulukilpailun voittajat== ===2002=== * Tähtiartisti Kuningatar 2002 - Riitta-Liisa Hyrynkangas * Tähtiartisti Kuningas 2002 - Ilkka Alasuutari ===2003=== * Tähtiartisti Kuningatar 2003 - Jenni Haapakorva * Tähtiartisti Kuningas 2003 - Mika Ingerttilä ===2004=== * Tähtiartisti Kuningatar 2004 - Anne Mansikka * Tähtiartisti Kuningas 2004 - Timo Vähä ===2005=== * Tähtiartisti Kuningatar 2005 - Tanja Vähäsarja * Tähtiartisti Kuningas 2005 - Tomi Rekilä ===2006-2007=== * Tähtiartisti Kuningatar 2006-2007 - Merja Karjalainen * Tähtiartisti Kuningas 2006-2007 - Sauli Kortesalmi * Tähtiartisti Ruhtinatar 2006-2007 - Anja Tervahauta * Tähtiartisti Ruhtinas 2006-2007 - Heikki Hietala ===2008=== * Tähtiartisti Kuningatar 2008 - Sari Raatesalmi * Tähtiartisti Kuningas 2008 - Tapio Hakulinen * Tähtiartisti Ruhtinatar 2008 - Aila Pekkarinen * Tähtiartisti Ruhtinas 2008 - Pauli Rantala ===2009=== * Tähtiartisti Kuningatar 2009 - Heidi Kinnunen * Tähtiartisti Kuningas 2009 - Jarkko Toivoniemi * Tähtiartisti Ruhtinatar 2009 - Anu Tammela * Tähtiartisti Ruhtinas 2009 - Ansgarius Korkiakoski ===2010=== * Tähtiartisti Kuningatar 2010 - Susanna Lampinen * Tähtiartisti Kuningas 2010 - Kari Ahola * Tähtiartisti Ruhtinatar 2010 - Seija Mäkelälammi * Tähtiartisti Ruhtinas 2010 - Pekka Mertaniemi * Tähtiartisti Kreivitär 2010 - Marja-Terttu Alanko * Tähtiartisti Kreivi 2010 - Teuvo Vuoti ===2011=== * Tähtiartisti Kuningatar 2011 - Mari Flankkila * Tähtiartisti Kuningas 2011 - Erkki Roivainen * Tähtiartisti Ruhtinatar 2011 - Auni Kyllönen * Tähtiartisti Ruhtinas 2011 - Urpo Mikkola * Tähtiartisti Kreivitär 2011 - Britt Sandell * Tähtiartisti Kreivi 2011 - Erkki Pitkänen ===2012=== * Tähtiartisti Kuningatar 2012 - Pauliina Peltokangas * Tähtiartisti Kuningas 2012 - Ville Mourujärvi * Tähtiartisti Ruhtinatar 2012 - Arja Löytynoja * Tähtiartisti Ruhtinas 2012 - Eero Järvinen * Tähtiartisti Kreivitär 2012 - Arja Kemppainen * Tähtiartisti Kreivi 2012 - Lauri Harsunen ===2013=== * Tähtiartisti Kuningatar 2013 - Milla Bruun * Tähtiartisti Kuningas 2013 - Arto Mäki-Penttilä * Tähtiartisti Ruhtinatar 2013 - Tarja Tihinen * Tähtiartisti Ruhtinas 2013 - Esko Koivuluoma * Tähtiartisti Kreivitär 2013 - Helena Räsänen * Tähtiartisti Kreivi 2013 - Rauno Vannesluoma ===2014=== * Tähtiartisti Kuningatar 2014 - Elina Bengs * Tähtiartisti Kuningas 2014 - Markku Junttila * Tähtiartisti Ruhtinatar 2014 - Heidi Hietala * Tähtiartisti Ruhtinas 2014 - Ilpo Vuorinen * Tähtiartisti Kreivitär 2014 - Eila Niskala * Tähtiartisti Kreivi 2014 - Tarmo Teräs Vuosien 2015-2018 tiedot puuttuvat. ===2019=== * Tähtiartisti Kuningatar 2019 - Janika Ahola * Tähtiartisti Kuningas 2019 - Hannu Tikka * Tähtiartisti Ruhtinatar 2019 - Paula Rouhila * Tähtiartisti Ruhtinas 2019 - Pasi Lehtinen * Tähtiartisti Kreivitär 2019 - Raakel Pistemaa * Tähtiartisti Kreivi 2019 - Pertti Pohjola ==Tähtiartisti tenavat== ===2008=== * Tähtiartisti 2008 tenava tyttö - Oona Muurinen * Tähtiartisti 2008 tenava poika - Tino Miettinen ===2009=== * Tähtiartisti 2009 tenava tyttö - Camilla Reinikainen * Tähtiartisti 2009 tenava poika - Sebastian Nyman ===2010=== * Tähtiartisti 2010 tenava tyttö - Reetta Karhunen * Tähtiartisti 2010 tenava poika - Santeri Piira ===2011=== * Tähtiartisti 2011 tenava tyttö - Janette Ahola * Tähtiartisti 2011 tenava poika - Joska Hietala ==Aiheesta muualla== * Ohjelmatalo Naplit Show Oy Luokka:Suomalaiset laulukilpailut